Fearnleys olympiske ærespris

Fearnleys olympiske og paralympiske ærespris er en norsk idrettspris som ble satt opp av skipsreder Thomas Fearnley (1880–1961) i forbindelse med vinter-OL i Oslo 1952. Prisen består av en statuett i bronse, modellert av Per Palle Storm, etter den antikke hellenske skulptøren Myrons statue Discobolus («diskoskasteren»). Prisen gis for «fremragende prestasjoner» av en norsk OL-deltaker. Det er Norges idrettsforbund og olympiske og paralympiske komité som tildeler prisen til norske idrettsutøvere som har utmerket seg utover det vanlige i OL. Det er ikke mulighet for å vinne prisen flere ganger.NIF: Fearnleys olympiske ærespris, hentet 26. desember 2015 Fra 2022 tildeles prisen også utøvere i paralympiske leker og prisens navn ble endret Fearnleys olympiske ærespris til Fearnleys olympiske og paralympiske ærespris.

 Historie 
De første prisene gikk til skøytekongen Hjalmar Andersen fra vinter-OL i Oslo og skytteren Erling Kongshaug som vant en svært tett konkurranse i miniatyr i Sommer-OL 1952 i Helsingfors. Med unntak av Sommer-OL 1964 (ingen medaljer til Norge) og Sommer-OL 1980 (norsk boikott) er det tildelt priser etter alle olympiske leker siden 1952.

I 1991 ble prisen tildelt idrettslederen Arne B. Mollén for lang og tro tjeneste for norsk olympisk idrett. Mollén er så langt den eneste som har fått prisen basert på andre meritter enn sportslig olympisk deltakelse. Tildelingen er også den eneste utenom år med olympiske leker.

Det ble fra starten tildelt én pris til en olympisk mester fra vinterlekene og én fra sommerlekene, men statuttene for tildelingen er ikke låst til slike føringer. «Gullfireren» fra kanopadlingen (K4 1000 meter) i 1968 var det første lag som ble tildelt æresprisen. Senere har også brødrene Alf og Frank Hansen (1976), kvinnelandslaget i fotball (2000), samt kvinnelandslaget i håndball (2008), mottatt prisen for laginnsats. For seieren i Flying Dutchmann i 1960 fikk bare rormann Peder Lunde jr. tildelt ærespisen; 64 år seinere fikk også Bjørn Bergvall tildelt æresprisen.

Ved tre anledninger har prisen gått til sølvvinnere. Første gang til Grete Waitz som fikk prisen etter sitt sølv på maraton i 1984. Ved neste tildeling fikk skihopperen Erik Johnsen prisen for sitt sølv i skihopp, stor bakke. I de to lekene, Sommer-OL 1984 og Vinter-OL 1988 hadde ikke Norge noen gullvinnere. Bartosz Piasecki ble tildelt prisen for sin sølvmedalje i fekting i Sommer-OL 2012. Ved en anledning har prisen gått til bronsemedaljevinnere, da Are Strandli og Kristoffer Brun ble tildelt prisen for sin bronse i dobbeltsculler lettvekt i Sommer-OL 2016.

Etter Sommer-OL 1988 ble for første gang to utøvere fra ulike sportsgrener tildelt prisen, Tor Heiestad og Jon Rønningen. I 1996 ble også både 800 meterløperen Vebjørn Rodal og padleren Knut Holmann tildelt prisen denne doblingen av prisen etter Sommer-OL ble gjentatt i 2000, 2004 og sist i 2008. I forbindelse med vinter-OL er det opprettholdt én prisvinner, og så langt har ingen lag mottatt prisen i vinteridrett.

I 2022 ble prisen utvidet til å omfatte utøvere i paralympiske leker med tildeling til sprinteren Salum Ageze Kashafali etter Paralympiske sommerleker 2020 (arrangert i 2021) og til alpinisten Jesper Saltvik Pedersen etter Paralympiske vinterleker 2022. Inkluderingen ble ansett som en milepæl for paralympiske utøvere.

 Vinnere 
Kilde for oversikten er NIF.
ÅrVinner PrestasjonResultater på WikipediaVinter-OL 1952  Hjalmar Andersen  Gull på 1500, 5000 og 10000 meter skøyter  Hurtigløp på skøyter under Vinter-OL 1952Sommer-OL 1952  Erling Kongshaug  Gull i skytegrenen 50 m rifle  Skyting under Sommer-OL 1952 Vinter-OL 1956  Hallgeir Brenden  Gull på 15 km langrenn  Langrenn under Vinter-OL 1956 – 15 kilometer menn Sommer-OL 1956   Egil Danielsen   Gull i spydkast på verdensrekord, 85,71 meter  Friidrett under Sommer-OL 1956 Vinter-OL 1960   Knut Johannesen  Gull på 10000 meter skøyter på verdensrekord, 15.46,6  Hurtigløp på skøyter under Vinter-OL 1960 Sommer-OL 1960  Peder Lunde jr. og Bjørn Bergvall Gull i seiling, klasse Flying Dutchman  Seiling under Sommer-OL 1960Vinter-OL 1964  Toralf Engan  Gull i skihopp, stor bakke  Nordiske grener under Vinter-OL 1964Sommer-OL 1964  Ingen tildeling  (ingen norske medaljer) Vinter-OL 1968  Ole Ellefsæter  Gull på 50 km og 4 x 10 km stafett, langrenn  Nordiske grener under Vinter-OL 1968Sommer-OL 1968  Tore Berger, Steinar Amundsen, Egil Søby og Jan Johansen  Gull på K4 1000 meter  Padling under Sommer-OL 1968 Vinter-OL 1972  Pål Tyldum  Gull på 50 km langrenn  Nordiske grener under Vinter-OL 1972Sommer-OL 1972  Knut Knudsen  Gull på 4000 m forfølgelsesritt på bane  Sykling under Sommer-OL 1972Vinter-OL 1976  Sten Stensen  Gull på 5000 meter skøyter  Hurtigløp på skøyter under Vinter-OL 1976Sommer-OL 1976  Alf og Frank Hansen  Gull på 2000 m dobbeltsculler  Roing under Sommer-OL 1976Vinter-OL 1980  Bjørg Eva Jensen  Gull på 3000 meter skøyter  Hurtigløp på skøyter under Vinter-OL 1980 Sommer-OL 1980  Ingen tildeling  (norsk boikott)  Vinter-OL 1984  Eirik Kvalfoss  Gull på 10 km skiskyting  Skiskyting under Vinter-OL 1984Sommer-OL 1984  Grete Waitz  Sølv på maraton  Friidrett under Sommer-OL 1984Vinter-OL 1988  Erik Johnsen  Sølv i skihopp, stor bakke  Nordiske grener under Vinter-OL 1988Sommer-OL 1988  Tor Heiestad  Jon Rønningen  Gull på skyteøvelsen løpende villsvin  Gull i bryting (52 kg)  Skyting under Sommer-OL 1988  Bryting under Sommer-OL 19881991  Arne B. Mollén  Lang og tro tjeneste for norsk olympisk idrett  Bl.a. formann i Norges olympiske komité fra 1969 til 1985Vinter-OL 1992  Bjørn Dæhlie  Gull på 50 km fristil, 15 km jaktstart og 4 x 10 km stafett, langrenn  Nordiske grener under Vinter-OL 1992Sommer-OL 1992  Linda Andersen  Gull på europajolle  Seiling under Sommer-OL 1992Vinter-OL 1994  Johann Olav Koss  Gull og verdensrekorder på 1500, 5000 og 10000 meter skøyter  Hurtigløp på skøyter under Vinter-OL 1994Sommer-OL 1996  Vebjørn Rodal  Knut Holmann  Gull på 800 meter  Gull på K1 1000 meter  Friidrett under Sommer-OL 1996  Padling under Sommer-OL 1996Vinter-OL 1998  Ådne Søndrål  Gull på 1500 meter skøyter  Hurtigløp på skøyter under Vinter-OL 1998Sommer-OL 2000  Kvinnelandslaget i fotball  Trine Hattestad  Gull i fotball  Gull i spydkast  Fotball under Sommer-OL 2000  Friidrett under Sommer-OL 2000Vinter-OL 2002  Ole Einar Bjørndalen  Gull på 10 km sprint, 20 km, 12,5 km jaktstart og 4 x 7,5 km stafett skiskyting  Skiskyting under Vinter-OL 2002Sommer-OL 2004  Andreas Thorkildsen  Eirik Verås Larsen  Gull i spydkast  Gull i K-1 1000 meter  Friidrett under Sommer-OL 2004  Padling under Sommer-OL 2004Vinter-OL 2006  Kjetil André Aamodt  Gull på Super-G  Alpine grener under Vinter-OL 2006Sommer-OL 2008  Kvinnelandslaget i håndball  Olaf Tufte  Gull i håndball  Gull på singlesculler   Håndball under Sommer-OL 2008  Roing under Sommer-OL 2008Vinter-OL 2010  Marit Bjørgen  Gull på klassisk sprint, dobbel jaktstart og 4 x 5 km stafett langrenn  Langrenn under Vinter-OL 2010Sommer-OL 2012  Bartosz Piasecki  Sølv i fekting  Fekting under Sommer-OL 2012Vinter-OL 2014  Kjetil Jansrud  Gull i super-G og bronse i utfor  Alpine grener under Vinter-OL 2014Sommer-OL 2016  Are Strandli og Kristoffer Brun  Bronse i dobbeltsculler lettvekt  Roing under Sommer-OL 2016Vinter-OL 2018  Maren Lundby  Gull i normalbakke  Skihopping under Vinter-OL 2018Sommer-OL 2020 (arrangert i 2021)  Karsten Warholm  Gull på 400 meter hekk og ny verdensrekord  Friidrett under Sommer-OL 2020 – 400 meter hekk mennParalympiske sommerleker 2020 (arrangert i 2021)  Salum Ageze Kashafali  Gull på 100 meter Friidrett under Paralympiske sommerleker 2020 – 100 meter menn T12Vinter-OL 2022  Marte Olsbu Røiseland  Tre gull: på sprint, jaktstart og miksstafett.  Skiskyting under Vinter-OL 2022Paralympiske vinterleker 2022  Jesper Saltvik Pedersen  Fire gull: i alpin kombinasjon, slalåm, storslalåm og super-G Alpine grener under Paralympiske vinterleker 2022Sommer-OL 2024 Jakob Ingebrigtsen  Gull på 5000 m Friidrett under Sommer-OL 2024 – 5 000 meter mennParalympiske sommerleker 2024 Tommy Urhaug  Gull i bordtennis Bordtennis under Paralympiske sommerleker 2024

 Galleri av vinnere 

 Referanser 

Se også
Regjeringens paralympiske ærespris

Kategori:Norske idrettspriser
Kategori:Lister over sportsutøvere
Kategori:Utmerkelser etablert i 1952
Kategori:1952 i Norge
Kategori:Per Palle Storm
Kategori:Fearnley (slekt)